See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos!
#000002
Röstitud patisson küüslaugu, salvei, kapparite ja muu hea kraamiga
#000003
Patisson on laheda välimusega kõrvitsaline. Tegelikult on ta suvikõrvits. Kasvab samamoodi põõsa kujuga nagu suvikõrvits, mitte ei aja sügisese kõrvitsa moel pikki vääte. Ja sööma peaks ka võimalikult värskeid vilju nagu suvikõrvitsal. Suure kõrvitsa moodi ületalve hoidmine on välistatud, patissoni maitse muutub juba paaripäevase seismise järel.
Aga värskelt on väga mõnus! Olen kuulnud võrdlust artišokiga. Ma päris nii julge ei oleks, aga õrn ja veidi pähkline on ta küll.
Parimad on sellised patissonid, mis on peopesasuurused. Turul on neid küll näha igas suuruses, ma ei tea, kas müüjad pole ise kunagi proovinud, aga suured patissonid on õudselt kõva koorega, seemned on suured ja viljaliha pole enam hea. Pisikesi saab kasutada tervelt, koor on pehme ja maitsev, seemneid ei pea eemaldama.
#000005
Küüslaugust, salveist, kapparitest ja sidrunist sünnib maitse, mis täiendab patissoni mahedust imeliselt. Mozzarellast veel toekust ja kreemisust juurde ja mõnus sügisene ahjuvorm ongi valmis. Isegi paadunud karnivoorid ei tundnud selle toidu juures lihast puudust:)
#000006
meresoola, värskelt jahvatatud musta pipart
#000007
Pese patissonid, lõika otsad ära.
Viiluta, vajadusel eemalda seemned ja pehme osa nende ümber.
Määri vormi põhi 1 sl oliiviõliga.
Laota patissonidele küüslauk, salveilehed, kapparid.
Nirista kõige peale supilusikajagu oliiviõli, maitsesta meresoolaga, jahvata musta pipart ka.
#000008
Pildil on puudu veel mozzarella, aga enam-vähem sellisena ta ahju läks:
#000009
200 kraadi juures 20 minutit küpsetamist ja ahi väljastab sellise kauniduse:
#000010
Täpselt samuti saab mõnusa roa teha ka teisi kõrvitsalisi kasutades.
#000011
Click to share on Facebook (Opens in new window)Click to share on Twitter (Opens in new window)Click to share on Pinterest (Opens in new window)
#000012
Mari-Liis, nii patisson kui rullkõrvits ehk kabatšokk ehk ka tsukiini kuuluvad mõlemad suvikõrvitsate hulka, suvikõrvitsad aga hariliku kõrvitsa alla. Nii et patisson on täiega kõrvits:).
#000015
Ülle, tänud täpsustuse eest. Muidugi on kõrvits:). Aga ma olen oma peas kõrvitsalised jaganud kuidagi kaheks: suvisteks (kabatšokk, patisson) kõrvitsateks ja sügisesteks e. "päris" kõrvitsateks. Aa jah, juba patissoni teised nimed nagu taldrikkõrvits ja UFO-kõrvits ei jäta kahtlust, et tegu kõrvitsaga, rääkimata botaanilisest kuuluvusest.
#000016
Mina väga tänan, mul on kodus just patissonid, salveipuhams ja küllap ka juustu leiab 🙂 Täna läheb tegemiseks. Muide, alati, kui ma jälle turul neid üleelusuuruseks kasvatatud matšalkasisuga kõrvitsalisi näen või keegi "sõber" mulle neid kaasa topib, ärkab minus vägivald ja ma tahaks need teraskoorelised svammviljad neile kuhugi pista või pähe virutada. Ega inimesed muidu vist aru ei saa, et suvikõrvitsalisi söö noorelt, krt. Ma nüüd vabandan oma ängipurske pärast, aga no tõesti!Igasugu koolitusi tehakse, küll on kartuliakadeemia ja lihaveiseakadeemia ja mis kõik veel. Kui vaja, teeme ära – suvikõrvitsaliste akadeemia "kuidas vili peenralt õigel ajal kööki tuua "
#000017
Oh mis õnnis kooslus ja kõrvitsalised koos salveiga on minu kirg, nõrkus ja kiusatus ühes isikus. Liina – jagan igati su vihapurset, kuigi suutsin ühe paarikilose suvikõrvitsa ka ise sel hooajal valmis kasvatada. Tea, kas peaksin spetsiaalselt Liina jaoks kõrvale panema, laivis oleks sinu reaktsiooni kindlasti veel põnevam jälgida 😀
#000018
Kõikse rohkem paneb muigama veel uhkustamine nende hiiglaslike suvikõrvitsatega, et vot kus alles kasvatasin või näed missuguse puraka turult kätte sain. Oleks neil ühe hiigelsvammi asemel samavõrra pisikesi krõmpse magusaid ette näidata, aga näe...
#000019
Mul on olnud ka alati raske neid õigel ajal ära lõigata:) Oled ju kasvatanud ja hoolitsenud, nagu oma laps... käin ja vaatan, et no las ikka kasvab natukene veel:D Ja nii ongi mõned isendid lihtsalt vaatamiseks kasvanud ja ei ole ma neid kellegile sokutanud ka:) Mina panin ühte sellisesse natuke üle kasvanud patissoni eilse pilaffi ja küpsetasin ahjus üle:) Kaval plaan eilset toitu tänase pähe serveerida läks täitsa läbi;) Ja välja uuristatud sisu kupatasin järgmise hommiku omletti:)
#000021
Vaat siinkohal ma nõustun Ilsega, et täitmiseks sobivad ka need hiigeleksemplarid hästi. Aga muidu teeb küll tigedaks kogu see üleelusuurune kõrvitsamajandus. Tuuli, too oma kõrvitsakoljat siia, küll siis näed, kuidas ma selle perenaist tänan :-PPP
#000022
Neid ülekasvanud eksemplare kipub tavaliselt üle jääma just sügisepoole, kui enam ei jaksa pidevalt ainult neist toituda ja külalistele neid kaasa anda nagu kastivabrikust kaste ka enam ei saa, sest nüüd kasvatavad neid juba kõik. Kirvega löödav elukas kuulub siiski pigem tööõnnetuste valda. Aga teiega, armsad kõrvitsakillerid, olen küll nõus, turul käib ainult võitlus suurema nimel. Mul oli ükskord tarvis ühte pisikest rohelist tsukiinit kiire pildi jaoks, aga koduaeda polnud mahti minna. Nägin kurja vaeva Tartu turul pisikese isendi otsimise nimel ja tädi uuris hoolega, et kas ma ikka suuremat ei soovi:).
#000023
Nonii, esteks tegin patissoni ära, teiseks saatsin suurest elevusest M-Liisile kohe sms-i ja kolmandaks pean siin ka kiitma. See retsept läheb nüüd otseteed kullafondi, sinna, kus juba kollase suvikõrvitsa moos ja rokkivad räimed on. Mul jäid suures tuhinas kapparid ja sidrunimahl kahe silma vahele ning mozzarella asemel oli kapis jupp pecorino romanot, aga tulemus oli ikkagi seesugune, et kõht laulis. Ja just – meesterahvas ka kiitis, et ei mingit liha!
#000024
Vot siis nüüd, ma olen lapsest saati arvanud, et need on ühed jubedad köögiviljad, ilmselt just sellepärast, et meil kasvatati neidsamu kosmoselaevamõõtu isendeid.Suvikõrvitsaid ma juba söön, umbrohtu ka, varsti siis järelikult ka patissone.:) Aga toit ise on kusjuures väga hea ka suvikõrvitsaga – proovisime järgi ja isegi lapsed sõid ning kiitsid!
#000025
See on tõesti suur au, kui isegi lapsed kiidavad, Britt! Nii et tervita neid.Liina, kes on nüüdseks juba 2x patissoni sel moel küpsetanud, ristis selle toidu minu lohiseva pealkirja asemel lihtsalt "patissonipraeks", nii et olgu siis nüüd ta sellise nimega:)
#000026
Mees tõi esimest korda elus koju patissoni ja nõutuna, mida sellega ette võtta, jõudsin Mari-Liisi blogisse. Salveid-kappareid mul küll polnud, ent sellele vaatamata tulemus lummas mind täielikult ning meie 6-aastane (köögiviljade suhtes eriti valiv) poiss nõudis juurde. Lapse lemmik krõbe juust haaras kahvliga kaasa ka patissoonid. Nii et olen Mari-Liisile eriti tänulik tervisliku lastesõbraliku toidu eest!
#000027
Tegin esimest korda elus selle retsepti järgi patissoni ja tõepoolest imemaitsev! Ainult salveid ei õnnestunud saada, aga ikkagi väga hea!
#000028
Minul on nii patissonid kui salveid olemas. Aitäh, proovin kindlasti!
#000029
See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos! Loe lähemalt →
“Siit nurgast ja sealt nurgast” 10-aastane!Šokolaadikook. Jahuta, munata, valge suhkruta. Laktoosivaba, gluteenivaba, vegan.Kookostrühvlid á la Raffaello
Kanamaksa ja -filee yakitori vardad kimchi-riisiga
Soe salat kana, seente ja köögiviljadega
Mari-Liis Ilover, Apelsinikeeks (tervete apelsinidega)Jane, Apelsinikeeks (tervete apelsinidega)Mari-Liis Ilover, Ukraina borš ja pampuškadMari-Liis Ilover, Marineeritud praetud räimedMari-Liis Ilover, Banoffee kook (veelgi parem)
#000034
See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos! Loe lähemalt →
#000035
Kanamaksa ja -filee yakitori vardad kimchi-riisiga
Soe salat kana, seente ja köögiviljadega
#000038
Baierimaa maitsed tulevad koju kätte
#000040